Filmanmeldelse:«Hitman: 
Agent 47» 

Ikke en gang billig og lystig. 
Bare dyr og dårlig. 

«Hitman: 
Agent 47» 

Tyskland/USA. 
15 år. 
Regi: 
Aleksander Bach. 

Med: Rupert Friend, Hannah Ware, Zachary Quinto. 

Talentløs, men relativt påkostet eurotrashaction, basert på et spill, laget med ett øye på det asiatiske og søreuropeiske markedet. 

Historien er et avkok på post-«Terminator» klisjeer av robot-redder-kvinne slaget, skuespillerne er hentet fra laveste hylle og dialogen er så oppstyltet at man blir sittende å flire og/eller lide i salen (Skurk til helt: 
«Vi er ikke så forskjellige, du og jeg». 
Skurk til snut: 
«Elsker du familien din?»). 

Regien er letargisk og urytmisk, også i actionsekvensene, og filmen er full av alvorlige menn som stirrer på laptopskjermer og iPader. 

Det kan du gjøre selv, hjemme. 

MORTEN STÅLE NILSEN 
